A válogatottban először 23 évesen, 2003 márciusában lépett pályára egy Bolívia ellen 2–0-ra megnyert barátságos mérkőzésen. Ez év nyarán bekerült a CONCACAF-aranykupán szereplő válogatottba is, amit Mexikó meg is nyert, majd számos további barátságos mérkőzésen és világbajnoki selejtezőn is pályára lépett. A 2005-ös CONCACAF-aranykupán is szerepelt, de ezt nem nyerték meg, a 2006-os világbajnokságon pedig csak a csoportmérkőzéseken került be a csapatba. 2007-ben két nemzetközi tornán is szerepelt: az aranykupán a döntőig meneteltek, de ott kikaptak, a Copa Américán pedig a harmadik helyet szerezték meg (ezen a tornán háromszor is eredményes volt). 2009-ben ismét Mexikó nyerte a CONCACAF-aranykupát, Bravo ekkor is a keret tagja volt.